open-index/open-wikipedia-markdown huggingface dataset:
Θεοδωρίδας ο Συρακούσιος

Ο **Θεοδωρίδας ο Συρακούσιος** (3ος αιώνας π.Χ.) ήταν αρχαίος Έλληνας λυρικός ποιητής και επιγραμματοποιός από τις Συρακούσες. Θεωρείται πως έζησε κατά την ίδια εποχή με τον ποιητή Ευφορίωνα, κατά τη δεκαετία του 230 π.Χ. μια και υπάρχουν αναφορές του ενός προς τον άλλο στα επιγράμματα τους, καθώς ήταν επίσης σύγχρονος και του ποιητή Μνασάλκα τον οποίο και επέκρινε πως αντέγραφε απροκάλυπτα τον ελεγειακό ποιητή του 5ου αιώνα π.Χ., Σιμωνίδη τον Κείο.

Εκτός από τα 18 επιγράμματα του τα οποία διασώζονται στην Ελληνική Ανθολογία, έγραψε και ένα λυρικό ποιήμα με τίτλο *Εἰς Ἔρωτα*, ένα διθύραμβο με την ονομασία *Κένταυροι*, και μερικά άλλα ποιήματα από τα οποία διασώζονται κάποια αποσπάσματα αλλά όχι οι τίτλοι τους.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Έλληνες λυρικοί ποιητές
Κατηγορία:Ελληνική Ανθολογία
Φάντασμα του Δία

Το  **Φάντασμα του Δία** ή **[[Νέος Γενικός Κατάλογος|NGC]] 3242** ή **Caldwell 59** είναι πλανητικό νεφέλωμα στον αστερισμό της Ύδρας. Το ανακάλυψε ο Ουίλιαμ Χέρσελ (Frederick William Herschel) στις 7 Φεβρουαρίου 1785 και το καταλογογράφησε ως Η IV.27. Ο Τζον Χέρσελ (John Frederick William Herschel) παρατήρησε το νεφέλωμα την δεκαετία του 1830, όταν βρίσκονταν στο Ακρωτήριο της Καλής Ελπίδος και το κατέγραψε ως h 3248. Το 1864 το συμπερίλαβε στον Γενικό Κατάλογο (General Catalogue) ως GC 2102 και το 1888 εντάχθηκε στον Νέο γενικό αστρονομικό κατάλογο (New General Catalogue) ως NGC 3242.
 
Εκτός από "Φάντασμα του Δία", το συγκεκριμένο ουράνιο αντικείμενο καλείται μερικές φορές "Νεφέλωμα Μάτι". Έχει μέγεθος δύο ετών φωτός από άκρο σε άκρο και στο κέντρο του υπάρχει ένας λευκός νάνος με φαινόμενο μέγεθος +11. Τα εσωτερικά στρώματα του νεφελώματος σχηματίστηκαν πριν από 1.500 χρόνια περίπου.

## Φωτογραφίες

Image:Ngc3242.jpg|Εικόνα με τηλεσκόπιο Schmidt-Cassegrain των 10"
Image:Ngc3242a.jpg|Φωτογραφία της κεντρικής περιοχής του νεφελώματος από το Hubble
Image:Extended Region Around the Planetary Nebula NGC 3242.tif| Υπεριώδης φωτογραφία από το διαστημικό τηλεσκόπιο GALEX
Image:NGC3242.jpg|


## Παραπομπές


## Αναφορές

## Εξωτερικοί σύνδεσμοι
* 

3242
059
Κατηγορία:Πλανητικά νεφελώματα
Κατηγορία:Ύδρα (αστερισμός)
IC 2391

thumb|240px|Η θέση του σμήνους στον αστερισμό
Το **IC 2391** (γνωστό και ως *σμήνος όμικρον Ιστίας* και *Caldwell 85*) είναι ανοικτό σμήνος στον αστερισμό Ιστία. Ο πρώτος που το περιέγραψε ήταν ο Πέρσης αστρονόμος Αλ Σουφί το 964. Ο Νικολά Λουί ντε Λακάιγ το ανακάλυψε ανεξάρτητα τις 11 Φεβρουαρίου 1752. 

Το σμήνος απέχει περίπου 500 έτη φωτός από τη Γη (είναι ένα από τα εγγύτερα ανοικτά σμήνη) και αποτελείται από περίπου 30 άστρα. Η συνολική λαμπρότητα του σμήνους είναι +2,5 και μπορεί να παρατηρηθεί δια γυμνού οφθαλμού. Το λαμπρότερο άστρο του είναι φασματικού τύπου Β3 και έχει φαινόμενο μέγεθος +3,63. Η ηλικία του σμήνους υπολογίζεται περίπου στα 50 εκατομμύρια έτη.

## Παραπομπές


κατηγορία:Ανοικτά σμήνη
κατηγορία:Ιστία (αστερισμός)
2391
085
NGC 188

Το **[[Νέος Γενικός Κατάλογος|NGC]] 188** ή **Caldwell 1** είναι ανοικτό σμήνος στον αστερισμό Κηφέα. Βρίσκεται πολύ κοντά στον Ουράνιο Βόρειο Πόλο και υπολογίζεται πως απέχει 5.000 έτη φωτός. Το ανακάλυψε ο αστρονόμος Τζων Χέρσελ (John Herschel) στις 3 Νοεμβρίου 1831. Σε αντίθεση με τα περισσότερα ανοικτά σμήνη που είναι βραχύβια, το NGC 188 είναι ένα από τα παλαιότερα γνωστά και η ηλικία του υπολογίζεται πως είναι της τάξεως των 6,8 δισεκατομμυρίων ετών. Συνήθως τα ανοικτά σμήνη διαλύονται εξαιτίας της βαρυτικής αλληλεπίδρασης με τον Γαλαξία μας, όμως το συγκεκριμένο βρίσκεται πολύ πάνω από το γαλαξιακό επίπεδο.

## Παραπομπές


## Αναφορές

## Εξωτερικοί σύνδεσμοι
* 

001
0188
Κατηγορία:Ανοικτά σμήνη
Κατηγορία:Κηφεύς
Volkswagen T6

μικρογραφία|Volkswagen T6 Multivan 2.0 TDI του 2015.
Το **Volkswagen T6** είναι η έκτη γενιά του μεσαίου ελαφρού φορτηγού της γερμανικής αυτοκινητοβιομηχανίας Volkswagen. Είναι διαθέσιμο τόσο σε επαγγελματικές εκδόσεις, γνωστές με την ονομασία **Transporter** και με πολλές επιλογές αμαξώματος, όσο και σε επιβατικές εκδόσεις με τις ονομασίες **Caravelle** και **Multivan**. Η μαζική παραγωγή του, ξεκίνησε το 2015, αντικαθιστώντας το Volkswagen T5. Γενικώς, το Τ6 αποτελεί μία εκτενή ανανέωση του Τ5.

## Αναφορές



T6
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
Ευάγγελος Γαρουφαλιάς

Ο **Ευάγγελος Γαρουφαλιάς** (1866 - 5 Ιουλίου 1935) ήταν Έλληνας νομικός και πολιτικός, ο οποίος υπήρξε δήμαρχος και βουλευτής Άρτας.

## Βιογραφικά στοιχεία
Γεννήθηκε στην Άρτα το 1866, γιος του εμπόρου και βουλευτή, Πέτρου Ε. Γαρουφαλιά. Έκανε αγώνες για την αγροτική απαλλοτρίωση. Ολοκλήρωσε το Γυμνάσιο στην Αθήνα, όπου σπούδασε νομικά. Άσκησε το επάγγελμα του δικηγόρου στην ιδιαίτερη πατρίδα του.

Εξελέγη δήμαρχος Άρτας το 1895. Στη διάρκεια της δημαρχίας του μεταξύ άλλων έργων κατασκεύασε την Πλατεία Σκουφά, μερίμνησε για διορισμούς δασκάλων και εκπόνησε ρυμοτομικό σχέδιο. Στις αρχές του 1899 παραιτήθηκε από δήμαρχος και εξελέγη βουλευτής Άρτας με το κόμμα του Επαμεινώνδα Δεληγεώργη. Το 1902 τερματίστηκε η θητεία του ως βουλευτή και επέστρεψε στο δικηγορικό λειτούργημα. Τον Σεπτέμβριο του 1903 εξελέγη ξανά δήμαρχος και πραγματοποίησε έργα όπως διάνοιξη οδών και φωτισμούς.

Το 1910 εξελέγη ξανά βουλευτής με το κόμμα του Γεωργίου Θεοτόκη τον Αύγουστο και με το Κόμμα Φιλελευθέρων τον Νοέμβριο της χρονιάς εκείνης. Συνέχισε να εκλέγεται βουλευτής το 1915 με τον ενιαίο κυβερνητικό συνδυασμό και το 1920 με το Λαϊκόν Κόμμα. 

Απέτυχε να επανεκλεγεί στις εκλογές του 1926 και του 1928 με το Κόμμα Ελευθεροφρόνων.

Ήταν παντρεμένος με την Ουρανία Σιμάκη. Απέκτησαν 2 γιους και 4 θυγατέρες. Οι γιοι του, Πέτρος (1901-1984) και Δημήτριος (1904-1978), υπήρξαν βουλευτές Άρτας και Πρέβεζας αντίστοιχα.

Αρθρογράφησε στην εφημερίδα "Ακρόπολις" του Βλάση Γαβριηλίδη με τον οποίον ήταν προσωπικός φίλος.

Ο Ευάγγελος Γαρουφαλιάς απεβίωσε στις 5 Ιουλίου 1935.

## Παραπομπές

## Βιβλιογραφία
*Δημήτριος Καρατζένης,  « Ευάγγελος Π. Γαρουφαλιάς» 
*Γεώργιος Ι. Κούρτης, *Η Κοινοβουλευτική πορεία της Πρέβεζας (1915-2005)*, Αθήνα 2005.

Κατηγορία:Δήμαρχοι Άρτας
Κατηγορία:Βουλευτές Άρτας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Οικογένεια Γαρουφαλιά
Στέφεν Ογκουλάουα Αντεγκμπόγιε

Ο **Στέφεν Αντεγκμπόγιε**, γεννημένος στις 23 Σεπτεμβρίου 1987, είναι Βρετανός καλαθοσφαιριστής, ο οποίος αγωνίστηκε στην Ελλάδα και την Κύπρο με τις ομάδες του ΑΠΟΕΛ, της ΕΘΑ Έγκωμης, της Α.Ε.Ν. Κηφισιάς και του Άρη Θεσσαλονίκης. Πλέον, αγωνίζεται στην Ιταλία με την ομάδα της Βανόλι Κρεμόνα.

## Καριέρα
Ο Αντεγκμπόγιε γεννήθηκε στη Νιγηρία και μετανάστευσε μαζί με την οικογένεια του στο Λονδίνο, σε ηλικία τριών ετών. Αγωνίστηκε στους Τόπκατς του Μπρίξτον πριν μετακομίσει στις Ηνωμένες Πολιτείες για να φοιτήσει στο κολέγιο του Λαμάρ. Στα δύο χρόνια που παρέμεινε στο Λαμάρ, είχε μέσο όρο 11,1 πόντων και 3,2 ασίστ. Στην συνέχεια, μεταγράφηκε στο κολέγιο του Σεντ Μποναβεντούρ, με τους οποίους είχε 6,6 πόντους στο πρώτο του έτος και 11,5 πόντους και 4 ασίστ στο δεύτερο.

Το καλοκαίρι του 2011, μεταγράφηκε στην ομάδα του ΑΠΟΕΛ, ενώ την επόμενη σεζόν αγωνίστηκε στο πρωτάθλημα μπάσκετ της Κύπρου με την ομάδα της ΕΘΑ Έγκωμης.

Το καλοκαίρι του 2013, μεταγράφηκε στη Νέα Κηφισιά, με την οποία κατέκτησε την πέμπτη θέση του ελληνικού πρωταθλήματος.

Στην αρχή της επόμενης χρονιάς, παρέμεινε χωρίς συμβόλαιο, αλλά το φθινόπωρο του 2015 υπέγραψε στον Άρη Θεσσαλονίκης, με τον οποίο κατέκτησε την τέταρτη θέση του ελληνικού πρωταθλήματος, αν και δεν αγωνίστηκε σε μεγάλος μέρος των πλέι-οφ λόγω τραυματισμού.

Τον Αύγουστο του 2015, υπέγραψε στην ιταλική Βανόλι Κρεμόνα. Με την ιταλική ομάδα είχε μέσους όρους 8,6 πόντων, 2,6 ριμπάουντ και 1,8 ασίστ, πριν μεταγραφεί στην πολωνική Κινγκ Βίλκι Μόρσκι τον Δεκέμβριο του 2015, όπου όμως δεν αγωνίστηκε. Συνέχισε στην ιταλική Καζέρτα, ενώ τον Ιανουάριο του 2016 συμφώνησε με την Ρέτζιο Καλάμπρια. Τον Οκτώβριο του 2016, συμφώνησε με την ομάδα της Κύμης, επιστρέφοντας στο ελληνικό πρωτάθλημα.

## Παραπομπές


## Πηγές
* Απόδραση από την κόλαση του Λόρενμπεργκ | AllAboutARIS
* Ο Άγγλος που διαβάζει ελληνικά - Άρης - SPORT 24

## Εξωτερικοί σύνδεσμοι
* Ogo Adegboye (@OgoAde) | Twitter

Κατηγορία:Βρετανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Νέας Κηφισιάς‎
Κατηγορία:Καλαθοσφαιριστές ΑΠΟΕΛ‎
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές πολωνικών συλλόγων
Τάσος Δήμας

Ο **Τάσος Δήμας**, γεννημένος στη Θεσσαλονίκη στις 10 Απριλίου 1988, είναι Έλληνας καλαθοσφαιριστής. Έχει ύψος 1,97 μέτρο και αγωνιζόταν κάποτε στη θέση του σούτινγκ γκαρντ, όντας αθλητής της ομάδας του Γ.Σ. Κορωπίου από το καλοκαίρι του 2016.

## Σταδιοδρομία
Ο Δήμας εντάχθηκε στα τμήματα υποδομής του Μέγα Αλέξανδρου Θεσσαλονίκης σε ηλικία δέκα ετών και έφθασε να αγωνίζεται μέχρι την Β΄ Εθνική κατηγορία, στην οποία αναδείχθηκε δεύτερος σκόρερ του πρωταθλήματος το 2010-11.

Το καλοκαίρι του 2011 υπέγραψε τετραετές συμβόλαιο με την ομάδα του Άρη. Στην πρώτη του σεζόν αγωνίστηκε σε έντεκα παιχνίδια, πετυχαίνοντας πέντε πόντους, ενώ στους δύο αγώνες των πλέι-οφ εναντίον του Παναθηναϊκού πέτυχε τρεις ακόμη πόντους. Επίσης, έπαιξε σε εννέα αγώνες για την διοργάνωση του ULEB Eurocup.

Το 2012-13 αγωνίστηκε σε επτά αγώνες για την κανονική περίοδο του πρωταθλήματος, με μέσο όρο 2,3 πόντων, ενώ το 2013-14 δόθηκε δανεικός στην ομάδα των Ίκαρων Σερρών. Την επόμενη χρονιά, ενημερώθηκε από τον προπονητή του Άρη, Δημήτρη Πρίφτη, ότι δεν τον χρειάζεται στην ομάδα των "κίτρινων", αλλά τελικά παρέμεινε στον Άρη μέχρι το τέλος της σεζόν παίζοντας σε έντεκα αγώνες.

Συνέχισε στην ομάδα των «κίτρινων» και το 2015-16, όπου επανήλθε με τον Άρη στις ευρωπαϊκές διοργανώσεις μετά από τέσσερα χρόνια, παίζοντας εναντίον της τουρκικής Μπάνβιτ και της ιταλικής Αρμάνι Μιλάνο.

Το καλοκαίρι του 2016, αφέθηκε ελεύθερος από την ομάδα του Άρη και υπέγραψε στον Γ.Σ. Κορωπίου για το πρωτάθλημα της Β΄ Εθνικής.

## Παραπομπές


## Πηγές
* Παίκτης: Τάσος Δήμας | Καριέρα παίκτη | | insports.eu
* ΤΑΣΟΣ ΔΗΜΑΣ Μέγα «κανόνι»! - CobraSports.GR

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Μεγάλου Αλεξάνδρου Θεσσαλονίκης
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ικάρων Σερρών
Κατηγορία:Καλαθοσφαιριστές Μαχητών Πειραματικού Πεύκων
Κατηγορία:Σούτινγκ γκαρντ
Εκκλησιαστής (μυθιστόρημα)

Ο **Εκκλησιαστής** (ιταλ.: *Q*) είναι ιστορικό μυθιστόρημα της ιταλικής συγγραφικής συλλογικότητας που υπογράφει ως Λούθερ Μπλίσετ. Κυκλοφόρησε το 1999 και έχει μεταφραστεί σε περισσότερες από 15 γλώσσες. Το 2001 κυκλοφόρησε και στα ελληνικά από τον Εκδοτικό Οίκο Τραυλός, σε μετάφραση της Χρύσας Κακατσάκη.

Γραμμένο σε πρώτο πρόσωπο, ασχολείται με την ιστορία θρησκευτικών ριζοσπαστικών κινημάτων με κοινωνικοπολιτικές προεκτάσεις, όπως αυτό των Αναβαπτιστών, που αναπτύχθηκαν παράλληλα με τη Προτεσταντική Μεταρρύθμιση του 16ου αιώνα, και καλύπτει την χρονική περίοδο από το 1519 μέχρι το 1555. Το βιβλίο βασίζεται σε πραγματικά γεγονότα και πρόσωπα.

## Υποσημειώσεις

Κατηγορία:Ιταλικά μυθιστορήματα
Κατηγορία:Ιστορικά μυθιστορήματα
NGC 11

Ο **[[Νέος Γενικός Κατάλογος|NGC]] 11** είναι σπειροειδής γαλαξίας στον αστερισμό Ανδρομέδα. Απέχει περίπου 200 εκατομμύρια έτη φωτός από τη Γη και έχει διάμετρο της τάξεως των 100.000 ετών φωτός. Ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) ανακάλυψε τον γαλαξία αυτόν στις 24 Οκτωβρίου 1881.

## Παραπομπές


## Αναφορές

## Εξωτερικοί σύνδεσμοι
* 

0011
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
00642
00073
NGC 12

Ο **[[Νέος Γενικός Κατάλογος|NGC]] 12** είναι ραβδωτός σπειροειδής γαλαξίας τύπου SAB(rs)c, ο οποίος βρίσκεται στον αστερισμό Ιχθύες. Απέχει περίπου 185 εκατομμύρια έτη φωτός από τη Γη και έχει διάμετρο 85.000 ετών φωτός. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 6 Δεκεμβρίου 1790.

## Παραπομπές


## Αναφορές

## Εξωτερικοί σύνδεσμοι
* 

0012
Κατηγορία:Ραβδωτοί σπειροειδείς γαλαξίες
Κατηγορία:Ιχθύες (αστερισμός)
00645
00074
+01-01-040
NGC 13

Ο **[[Νέος Γενικός Κατάλογος|NGC]] 13** είναι σπειροειδής γαλαξίας στον αστερισμό Ανδρομέδα. Απέχει περίπου 200 εκατομμύρια έτη φωτός από τη Γη και έχει διάμετρο 145.000 ετών φωτός.. Τον ανακάλυψε ο αστρονόμος Ουίλιαμ Χέρσελ στις 26 Νοεμβρίου 1790.

## Παραπομπές


## Αναφορές

## Εξωτερικοί σύνδεσμοι
* 

0013
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
00650
00077
+05-01-034
Κλωντ Μάξγουελ Μακ-Ντόναλντ

Ο σερ **Κλωντ Μάξγουελ Μακ-Ντόναλντ** (Claude Maxwell MacDonald) (1852 - 1915) ήταν Βρετανός στρατιωτικός και αργότερα διπλωμάτης και σύμβουλος της Επικρατείας. Έγινε περισσότερο γνωστός για τις υπηρεσίες του στον καθορισμό των συνόρων Κίνας και Ινδιών, σημερινού Πακιστάν, στην Εξέγερση των Μπόξερ καθώς και στις αγγλοϊαπωνικές συνθήκες συμμαχίας.

## Στρατιωτική καριέρα
Ο Κλωντ Μακ-Ντόναλντ ακολουθώντας στρατιωτική καριέρα μετά την αποφοίτησή του από τη Βασιλική Στρατιωτική Ακαδημία Σάντχαρστ ξεκίνησε τη σταδιοδρομία του σε επιχειρήσεις του βρετανικού στρατού στην Αφρική (1872) μέχρι την αποστρατεία του το 1896. Κατά την περίοδο αυτή έλαβε μέρος στον αγγλο-αιγυπτιακό πόλεμο, το 1882, και ακολούθως στρατιωτικός διοικητής και πρόξενος σε διάφορες αφρικανικές χώρες της βρετανικής σφαίρας επιρροής. 

## Διπλωματική καριέρα
Αμέσως μετά την αποστρατεία του συνέχισε διπλωματική καριέρα όπου και διορίστηκε (1896), πρέσβης στην Αυτοκρατορική Κίνα επί δυναστείας των Τσιγκ, και παράλληλα πρέσβης στο Βασίλειο της Κορέας που τότε είχε υψωθεί σε Αυτοκρατορία, μέχρι το 1898 όταν και περιορίστηκε μόνο στην Κίνα. Κατά την παραμονή του στην Κίνα μέχρι το 1900 σημαντική υπήρξε η προσφορά του στην αγγλική μίσθωση εδαφών όπως του Βεϊχαβέι και του Χονγκ Κονγκ καθώς και σε σιδηροδρομικές συμβάσεις εκτέλεσης έργων. Το 1899 συνέβαλε στον καθορισμό των συνόρων της Κίνας με τις Βρετανικές Ινδίες στην περιοχή του Κασμίρ, με την γραμμή που φέρει και το όνομά του και που αποτελεί σήμερα την συνοριακή γραμμή του Πακιστάν με την Κίνα. Ιστορική υπήρξε η υπεράσπιση των ξένων κατά την Εξέγερση των Μπόξερ και ειδικότερα κατά την πολιορκία των Πρεσβειών συνεγείροντας την Οκταεθνή Συμμαχία για τη διάσωση των διπλωματών και των προσήλυτων Κινέζων που είχαν καταφύγει στη συνοικία των Πρεσβειών. 

Μετά την καταστολή της εξέγερσης των Μπόξερς ο Κ. Μακ-Ντόναλντ τοποθετήθηκε πρέσβης στην Ιαπωνία όπου και θεωρήθηκε πρωτεργάτης των αγγλο-ιαπωνικών συνθηκών συμμαχίας που ακολούθησαν το 1902, το 1905 και που αργότερα ανανεώθηκαν, το 1911. Στο Τόκιο παρέμεινε μέχρι το 1912 όπου και επέστρεψε στο Λονδίνο διατηρώντας θέση συμβούλου επικρατείας.

Ο Σερ Κλωντ Μακ-Ντόναλντ έχοντας τιμηθεί με πολλά παράσημα πέθανε στο Λονδίνο  το 1915.

## Πηγές
* ΠΑΡΝΕΛ: "Ιστορία του 20ου Αιώνος" Χρυσός Τύπος Αθήναι 1974 τομ. 1ος, σ.32

## Παραπομπές


## Εξωτερικοί σύνδεσμοι
* 

Κατηγορία:Άγγλοι στρατιωτικοί
Κατηγορία:Βρετανοί διπλωμάτες
Κατηγορία:Εξέγερση των Μπόξερ
Ζωρζ Μπιασού

Ο **Ζωρζ Μπιασού** (Georges Biassou,1741, Αϊτή – 1801, Σεν Ογκουστίν, Φλόριντα) ήταν ένας πρώιμος ηγέτης της εξέγερσης των σκλάβων το 1791 στο Σεν Ντομίνγκ που ξεκίνησε την Αϊτινή Επανάσταση. Με τον Ζαν Φρανσουά και τον Ζινό, είχε προφητευτεί από έναν ιερέα βοντού, τον Ντουτί Μπούκμαν, ότι θα ηγούνταν της επανάστασης.

Όπως και κάποιοι άλλοι σκλάβοι ηγέτες, πάλεψε με τους Ισπανούς βασιλόφρονες εναντίον των Γαλλικών Επαναστατικών αρχών στην αποικιακή Αϊτή. Κατά τη διάρκεια αυτής της περιόδου, καταδίκασε τον Ζινό σε θάνατο για υπερβολική σκληρότητα στο πόλεμο. (Ο Ζαν Φρανσουά ήταν αυτός που εκτέλεσε τον Ζινό. Σύμφωνα με τον Αϊτινό ιστορικό Τόμας Ματιού, ο Ζαν Φρανσουά δεν εκτέλεσε τον Ζινό για τις ωμότητες του, αλλά επειδή άρχισε να υπονομεύει την αρχή του).

Νικημένος από τον πρώην σύμμαχό του Τουσέν Λ' Ουβερτούρ, που είχε συμμαχήσει με τους Γάλλους αφού υποσχέθηκαν να απελευθερώσουν τους δούλους, ο Μπιασού παρέμεινε στην υπηρεσία του Ισπανικού Στέμματος. Αποσύρθηκε από το Σάντο Ντομίνγκο το 1795 και μετακόμισε με την οικογένειά του στην Φλόριντα, η οποία ήταν τότε μέρος της ισπανικής αποικίας της Κούβας. 

Στη Φλόριντα, ο Μπιασού άλλαξε το όνομά του σε Χόρχε. Οι Ισπανοί ηγέτες τον έβαλαν υπεύθυνο για τη μαύρη πολιτοφυλακή στη Φλόριντα. Άρχισε να οικοδομεί συμμαχίες εκεί όταν ο κουνιάδος του παντρεύτηκε μια φυγάδα από τη Νότια Καρολίνα. Η Φλόριντα είχε παράσχει καταφύγιο για τους καλλιεργητές και τους σκλάβους κατά τη διάρκεια της Αμερικανικής Επανάστασης.

## Υποσημειώσεις


## Βιβλιογραφία
* Berlin, Ira. *Many Thousands Gone: The First Two Centuries of Slavery in North America* (Cambridge, Massachusetts: Harvard University Press, 1998) σσ.&nbsp;306-307
* Thomas Madiou. *Histoire d'Haiti*. τόμος 1 1482-1799. Éditions Henri Deschamps, σ.&nbsp;98.

## Εξωτερικοί σύνδεσμοι
* St. Augustine History: Jorge Biassou in St. Augustine

Κατηγορία:Αϊτινοί
Κατηγορία:Επαναστάτες
Αντίστροφη συνάρτηση

μικρογραφία|Οι γραφικές παραστάσεις δύο αντίστροφων συναρτήσεων έχουν άξονα συμμετρίας την ευθεία y=x
Στα μαθηματικά, **αντίστροφη συνάρτηση** είναι η συνάρτηση που αντιστρέφει μια άλλη συνάρτηση με προϋπόθεση ότι η συνάρτηση είναι "1-1". Με αυτό εννοούμε, αν  είναι μια συνάρτηση που αντιστοιχεί το  στο , δηλ. , τότε η αντίστροφη συνάρτηση της  συμβολίζεται  και αντιστοιχεί το  πίσω στο , δηλ. .

## Βιβλιογραφία
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι
* 

Αντιστροφη
Κατηγορία:Μαθηματικές συναρτήσεις
Σωτήρης Μανωλόπουλος (καλαθοσφαιριστής, γεννηθείς το 1987)

Ο **Σωτήρης Μανωλόπουλος** (γενν. 16 Νοεμβρίου 1987, Θεσσαλονίκη) είναι Έλληνας διεθνής καλαθοσφαιριστής, ο οποίος αγωνίζεται ως πάουερ φόργουορντ για τον Ηρακλή Θεσσαλονίκης.

## Σταδιοδρομία
Ο Μανωλόπουλος ξεκίνησε τη σταδιοδρομία του από τη ΧΑΝΘ, σε ηλικία δεκαπέντε ετών. Το 2003 μεταγράφηκε στον ΠΑΟΚ, στον οποίο παρέμεινε μέχρι το 2007, με κορυφαία του χρονιά το 2004-05, όταν είχε μέσο όρο 8,0 πόντων.

Την επόμενη σεζόν, δόθηκε δανεικός στην ισπανική Παλένσια και το καλοκαίρι του 2008 επέστρεψε στην Ελλάδα για την ομάδα της ΑΕ Λάρισας, με την οποία είχε μέσο όρο 4,9 πόντων.

Για την επόμενη διετία, αγωνίστηκε στον Κολοσσό Ρόδου, με τον οποία κατέλαβε την έκτη θέση το 2010 και την όγδοη το 2011.

Επόμενος σταθμός της σταδιοδρομίας του ήταν το Περιστέρι, το οποίο κατάφερε να παραμείνει στην Α1 Εθνική κατηγορία, με τον Μανωλόπουλο να σημειώνει κατά μέσο όρο 7,1 πόντους.

Το καλοκαίρι του 2012 μεταγράφηκε στην Καβάλα, η οποία όμως υποβιβάστηκε στην Α2 Εθνική κατηγορία.

Το 2013-14, αγωνίστηκε με τον Ίκαρο Χαλκίδας, με μέσους όρους 5,1 πόντων και 2,0 ριμπάουντ. Το επόμενο καλοκαίρι, μεταγράφηκε στον Άρη, στον οποίο παρέμεινε μέχρι τον Δεκέμβριο του 2014, πριν επιστρέψει στην ομάδα του Κολοσσού Ρόδου.

Το καλοκαίρι του 2016, υπέγραψε στα Τρίκαλα.

Το καλοκαίρι του 2017, υπέγραψε στην Κύμη.

Το 2018 υπέγραψε στον νεοφώτιστο στην Α΄ Εθνική Ήφαιστο Λήμνου.

## Παραπομπές


## Εξωτερικοί σύνδεσμοι
* 
* Στον Άρη ο Σωτήρης Μανωλόπουλος - Ε.Σ.Α.Κ.Ε.
* Sotiris Manolopoulos - DraftExpress

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ισπανικών συλλόγων
Φυσικός λογάριθμος

Ο **φυσικός λογάριθμος** ενός αριθμού είναι ο λογάριθμός του x ως προς την βάση , όπου  είναι μια άρρητη και υπερβατική σταθερά περίπου ίση με 2,718281828459. Ο φυσικός λογάριθμος του  συνήθως γράφεται \ln x, \log_e x ή μερικές φορές όταν η βάση e υπονοείται, απλά \log x. Κάποιες φορές για σαφήνεια προστίθενται παρενθέσεις, δίνοντας \ln(x), \log_e(x) ή \log(x). Αυτό γίνεται ιδιαίτερα όταν το όρισμα του λογαρίθμου δεν είναι ένα μοναδικό σύμβολο, όπως π.χ. \ln(x+y).

Ο φυσικός λογάριθμος του x είναι η δύναμη στην οποία η σταθερά e πρέπει να υψωθεί για να έχουμε την τιμή x. Για παράδειγμα ο \ln(7.5)=2.0149.. γιατί e^{2.0149..}=7.5. Ο φυσικός λογάριθμος της σταθερά e είναι η μονάδα γιατί e^1=e ενώ ο φυσικός λογάριθμος του 1 είναι το μηδέν \ln(1)=0 μιας και e^0=1. Ένας φυσικός λογάριθμος μπορεί να οριστεί για κάθε θετικό πραγματικό αριθμό.

:e^{\ln(x)} = x \qquad \mbox{εάν }x > 0

:\ln(e^x) = x.

:\ln \colon \mathbb{R}^+ \to \mathbb{R}.

:\ln{x}=\log_{2.718281828459045\ldots}{x}=\int_{1}^{x}\frac{1}{t}\text{dt}\approx0.01\log_{1.01005}{x}\approx\log_4{x}+\log_{36}{x}

## Δείτε επίσης
* Εκθετική συνάρτηση

## Παραπομπές



Κατηγορία:Λογάριθμοι
Δημοτική Πινακοθήκη Θεσσαλονίκης

Η **Δημοτική Πινακοθήκη Θεσσαλονίκης** είναι μουσείο τέχνης που βρίσκεται στο κτίριο Κάζα Μπιάνκα, στη συμβολή των οδών Βασιλίσσης Όλγας 180 και Θεμιστοκλή Σοφούλη στη Θεσσαλονίκη. Ιδρύθηκε το 1966 και διοργανώνει περιοδικές εκθέσεις βασισμένες στις μόνιμες συλλογές της αλλά και σε εκθέματα που αποτελούν αποτέλεσμα της συνεργασίας με άλλους φορείς, μουσεία κλπ.

## Ιστορικό
Ιδρύθηκε το 1966 ως τμήμα της Δημοτικής Βιβλιοθήκης Θεσσαλονίκης και αρχικά στεγάστηκε σε δύο αίθουσες που της παραχωρήθηκαν εντός του μεγάρου της ΧΑΝΘ. Το 1974 αποσπάστηκε από τη δικαιοδοσία της Βιβλιοθήκης ως μέλος της κοινής διεύθυνσης *Βιβλιοθήκης – Πινακοθήκης – Φιλαρμονικής* του Δήμου Θεσσαλονίκης. Εξαιτίας του μεγάλου σεισμού που έπληξε το 1978 την πόλη, η πινακοθήκη σταμάτησε τη λειτουργία της μέχρι το 1982 ενώ τον Δεκέμβριο του 1986 μεταφέρθηκε στη Βίλλα Μορντώχ. Κατά το 2013, η πινακοθήκη μεταστεγάστηκε στο παλιό αρχοντικό Κάζα Μπιάνκα.

## Συλλογές
αριστερά|μικρογραφία|268x268εσ|εναλλ.=Κάζα Μπιάνκα|'''Η Κάζα Μπιάνκα'''
Η πρώτη της συλλογή της πινακοθήκης συγκροτήθηκε από έργα που βρίσκονταν στην κατοχή του δήμου Θεσσαλονίκης μέσω δωρεών και αγορών των προηγούμενων ετών. Στα τέλη της δεκαετίας του '70 πραγματοποιήθηκε η συγκρότηση της συλλογής έργων χαρακτικής, τα οποία εκτέθηκαν στους χώρους της πινακοθήκης αλλά και σε άλλα κτίρια της πόλης. Το 1985 η συλλογή της πινακοθήκης εμπλουτίστηκε σημαντικά μέσω της μαζικής απόκτησης έργων Θεσσαλονικιών καλλιτεχνών. Η πινακοθήκη διαθέτει μεταξύ άλλων, έργα του Νικόλαου Γύζη, του Γιώργου Παραλή, του Πολύκλειτου Ρέγκου, του Ν.Γ. Πεντζίκη, της Βάσως Κατράκη, του Σπύρου Βασιλείου, της Όπυς Ζούνη, του Αλέκου Φασιανού, του Παναγιώτη Τέτση, του Σπύρου Παπαλουκά, του Μιχαήλ Τόμπρου, του Κενάν Μεσαρέ, του Σωτήρη Χρηστίδη, του Αγήνορα Αστεριάδη κλπ. Επίσης διαθέτει και σημαντική συλλογή εικόνων που χρονολογούνται από τον 14ο μέχρι και τον 19ο αιώνα.

## Εκθεσιακοί χώροι
Εκτός από το κεντρικό κτίριο της Κάζα Μπιάνκα, περιοδικές εκθέσεις και εκδηλώσεις της Δημοτικής Πινακοθήκης Θεσσαλονίκης πραγματοποιούνται κατά καιρούς και στους χώρους του Αλατζά Ιμαρέτ και του Γενί Τζαμιού ( παλιότερα στέγαζε το Αρχαιολογικό Μουσείο Θεσσαλονίκης).

## Έκθεση φωτογραφιών

File:Macedonian_Museums-70-Dimotiki_Pinakothiki_Thess-304.jpg|
File:Macedonian_Museums-70-Dimotiki_Pinakothiki_Thess-305.jpg|
File:Macedonian_Museums-70-Dimotiki_Pinakothiki_Thess-306.jpg|
File:Macedonian_Museums-70-Dimotiki_Pinakothiki_Thess-307.jpg|


## Παραπομπές


Κατηγορία:Μουσεία στη Θεσσαλονίκη
Κατηγορία:Μουσεία τέχνης στην Ελλάδα
Ρωμανός Σκληρός

Ο **Ρωμανός Σκληρός** ήταν βυζαντινός αξιωματούχος, στρατηγός, μέλος της επιφανούς αριστοκρατικής οικογένειας των Σκληρών. Είχε διοριστεί Δούκας (διοικητής) της Αντιόχειας το 990-991. Ήταν γιος, και το μοναδικό παιδί, του στρατηγού και σφετεριστή του θρόνου Βάρδα Σκληρού και άγνωστης μητέρας. 

## Βιογραφία
Το 976 απελευθερώθηκε, κρατούνταν στην Κωνσταντινούπολη, και μεταμφιεσμένος έφτασε στην περιοχή της Μεσοποταμίας. Μετά την αποτυχία της εξέγερσης του πατέρα του Βάρδα το 979 τον ακολούθησε στην φυγή του στο χαλιφάτο των Αββασιδών για να επιστρέψουν το 987 και να συμμετάσχουν σε μια άλλη εξέγερση με τον Βάρδα Φωκά. Ο Ρωμανός την ίδια χρονιά αυτομόλησε στο στρατόπεδο του αυτοκράτορα, αναφέρεται ότι η φυγή του ήταν στρατήγημα του πατέρα του ή έφυγε επειδή διαφωνούσε με την συνεργασία στην στάση με τους Φωκάδες. Μετά την αποτυχία και αυτής της εξέγερσης ο Ρωμανός Σκληρός φαίνεται ότι παρέμεινε σε σημαντικές θέσεις, και υπηρέτησε ως δούξ της Αντιόχειας.

## Λαϊκή παράδοση
Κατά μία τοπική λαϊκή παράδοση του δόθηκε προσωπικό φέουδο ("Πρόνοια"), όπου εγκαταστάθηκε με την οικογένεια του στην Πελοπόννησο. Ο Αυτοκράτορας Κωνσταντίνος Θ΄ Μονομάχος είχε ερωμένη τη Μαρία Σκλήραινα, αδελφή του Ρωμανού Σκληρού. Από το όνομα του Ρωμανού ονομάστηκε και το χωριό "Σκληρού", ο σημερινός Σκληρός Μεσσηνίας.

## Οικογένεια
Ο Ρωμανός ήταν νυμφευμένος με άγνωστη γυναίκα και απέκτησαν δύο παιδιά : 
* Βασίλειος Σκληρός, στρατηγός, πατρίκιος και μάγιστρος.
* μία κόρη, που δεν έχει διασωθεί το όνομα της.

## Παραπομπές


## Πηγές
* 
* Σπυρίδων Λάμπρος, Ιστορία της Ελλάδος από των αρχαιοτάτων χρόνων μέχρι της Αλώσεως της Κωνσταντινουπόλεως, από τα Google Books
* Ολυμπιακά Χρονικά, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972

Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Ρωμανος
Κατηγορία:Βυζαντινοί του 10ου αιώνα
Ιωάννης Γ. Παλλήκαρης

Ο **Ιωάννης Γ. Παλλήκαρης** (18 Νοεμβρίου 1947) είναι Έλληνας χειρουργός οφθαλμίατρος που το 1989 έκανε την πρώτη επέμβαση LASIK σε ανθρώπινο οφθαλμό. Ο Παλλήκαρης επίσης ανέπτυξε την μέθοδο Epi-LASIK.

Το 1972 αποφοίτησε από την Ιατρική Σχολή του ΑΠΘ και το 1978-9 πραγματοποιήσε μετεπτυχιακές σπουδές στο Πανεπιστήμιο του Μονάχου και το Πανεπιστήμιο της Βιέννης.

Μεταξύ του 2003 και του 2011 ήταν Πρύτανης του Πανεπιστημίου Κρήτης ενώ είναι και ο ιδρυτής και πρόεδρος του Ινστιτούτου Οπτικής και Όρασης του πανεπιστημίου,  το οποίο εστιάζει στην παροχή υπηρεσιών υγείας υψηλής ποιότητας, όπως η διαθλαστική χειρουργική, η φωτοδυναμική θεραπεία και την αξιολόγηση της όρασης μέσα από εξειδικευμένες διαγνωστικές μεθόδους. Τέλος είναι επικεφαλής του συμβουλίου εταιρείας οφθαλμολογικών συσκευών.

## Παραπομπές


Κατηγορία:Έλληνες οφθαλμίατροι
Ζιρόνα (επαρχία)

Η **επαρχία της Ζιρόνα** (στα καταλανικά: *Província de Girona*, στα ισπανικά: *Provincia de Gerona*) είναι μια επαρχία της Αυτοδιοικούμενης Περιφέρειας της Καταλονίας στην Ισπανία. Στα βόρεια συνορεύει με τη Γαλλία (την ιστορική Βόρεια Καταλονία, σημερινό Ρουσιγιόν) και την Ανδόρρα, στα δυτικά με την επαρχία της Λιέιδα, στα νοτιοδυτικά με την επαρχία της Βαρκελώνης ενώ στα νότια και ανατολικά βρέχεται από τη Μεσόγειο. Έχει 761.947 κατοίκους (2018) 

## Ανθρωπογεωγραφία

### Δήμοι με πάνω από 30.000 κατοίκους

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του επαρχιακού συμβουλίου της Ζιρόνα

Κατηγορία:Καταλωνία
Κατηγορία:Επαρχίες της Ισπανίας
Ρωμανός Σκληρός (μάγιστρος)

Ο **Ρωμανός Σκληρός** ήταν βυζαντινός αξιωματούχος, στρατηγός, μέλος της επιφανούς αριστοκρατικής οικογένειας των Σκληρών. Είχε διοριστεί δύο φορές δούκας (διοικητής) της Αντιόχειας το 1054 - 1055 και το 1057. Είχε επίσης τα αξιώματα  μάγιστρος, πρόεδρος, στρατοπεδάρχης της ανατολής και πρωτοστράτορας. 

μικρογραφία|400px|Μολυβδόβουλο του Ρωμανού Σκληρού σαν δούκα της Αντιόχειας. Επιγραφή: ΡΩΜΑΝ' ΠΡΟΕΔΡO' CΤΡΑΤΟΠΕΔΑΡΧ' ΤΙC ΑΝΑΤΟΛΗC S ΔUΞ ΑΝΤΙΟΧΙΑ' Ο CΚΛΗΡΟC.

## Βιογραφία
Το όνομα του πατέρα του και της μητέρας του δεν διασώζονται, ο πατέρας του ήταν γιος του Ρωμανού Σκληρού, παππού του Ρωμανού. 

Ο Ρωμανός έγινε σύμβουλος του Αυτοκράτορα Κωνσταντίνου Θ΄, ενώ το 1057 υποστήριξε τον Ισαάκιο Κομνηνό να διεκδικήσει τον θρόνο από τον Μιχαήλ ΣΤ΄ Βρίγα. Αργότερα ο Ισαάκιος τον διόρισε σε ανώτατα αξιώματα και για δεύτερη φορά δούκα της Αντιόχειας το 1057. Πιθανότατα να σχετίζεται με μία λαϊκή παράδοση, που δίνεται για τον παππού του και να είναι αυτός. 

## Οικογένεια
Ο Ρωμανός ήταν νυμφευμένος με άγνωστη γυναίκα και απέκτησαν ένα παιδί, που δεν διασώζεται το όνομα του. 

## Παραπομπές


## Πηγές
* 
* 

Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Ρωμανος
Κατηγορία:Βυζαντινοί του 11ου αιώνα
Κατηγορία:Βυζαντινοί Στρατοπεδάρχες
IC 2220

Το **IC 2220** είναι νεφέλωμα ανάκλασης το οποίο απέχει 1.200 έτη φωτός και βρίσκεται στον αστερισμό Τρόπιδα. 

## Εξωτερικοί σύνδεσμοι

2220
Κατηγορία:Τρόπις (αστερισμός)
Κατηγορία:Νεφελώματα ανάκλασης
Αλτίνταγ (Σμύρνη)

Το **Αλτίνταγ** (τουρκικά: *Altındağ*), γνωστό έως την περίοδο της Μικρασιατικής Καταστροφής ως **Κουκλουτζάς**, είναι πυκνοκατοικημένη περιοχή (semt) της συνοικίας Μπουρνόβα (τουρκικά: *Bornova*) της Σμύρνης, στην Τουρκία.

## Ετυμολογία
Η τουρκική λέξη Altindag σημαίνει το χρυσό βουνό και πιστεύεται ότι το έδωσαν οι Τούρκοι κάτοικοι, όταν μετά τη Μικρασιατική Καταστροφή θεωρήθηκε ότι οι ντόπιοι Έλληνες και οι στρατιώτες είχαν θάψει εκεί θησαυρούς κατά την αναχώρηση τους. Πριν το 1922, η περιοχή ήταν γνωστή με το όνομα **Κουκλουτζάς** που σημαίνει *μυρωμένος, εύοσμος*.

## Ιστορικά στοιχεία
Πριν την καταστροφή της Σμύρνης στην περιοχή ζούσαν πολλοί Έλληνες, οι οποίοι ήταν απόγονοι μεταναστών από τα Κύθηρα και την Πελοπόννησο που κατέφυγαν εκεί μετά τα Ορλωφικά. Σύμφωνα με πληροφορίες, το 1813 λειτουργούσε στον Κουκλουτζά ένα μικρό ελληνικό τυπογραφείο. Μετά τη Μικρασιατική Καταστροφή, οι Έλληνες της συνοικίας κατέφυγαν ως πρόσφυγες στην Ελλάδα και κάποιοι εξ αυτών εγκαταστάθηκαν στη Θεσσαλονίκη όπου δημιούργησαν τη συνοικία *[[Εύοσμος|Εύοσμος-Νέος Κουκλουτζάς]]*.

Η περιοχή, κάποτε καλυμμένη με κήπους πλέον είναι δημοφιλής στους μετανάστες. Οι παλαιότεροι κάτοικοι της περιοχής μένουν στην πλαγιά του λόφου, ενώ οι Τούρκοι μετανάστες από τη Γιουγκοσλαβία και τη Βουλγαρία μένουν στην βόρεια περιοχή του.

## Παραγωγή
Το κύριο τερματικό στην γραμμή συγκοινωνίας της είναι αυτό του İzmir - IZOTAŞ και βρίσκεται στην γειτονιά Işıkkent σε απόσταση ενός λεπτού με τα πόδια. Η περιοχή είναι και έδρα παραγωγής τσιμέντου, παρά το ότι είναι πολύ κοντά στο κέντρο της πόλης. Το βουνό το είχε κρατήσει για τσιμεντοπαραγωγή ο Αντνάν Μεντερές και το παραχώρησε στην εταιρεία Τσιμεντάς (Çimentaş).

## Παραπομπές


Κατηγορία:Συνοικίες και περιοχές της Σμύρνης
NGC 7250

Ο **[[Νέος Γενικός Κατάλογος|NGC]] 7250** είναι σπειροειδής γαλαξίας στον αστερισμό Σαύρα. Απέχει περίπου 45 εκατομμύρια έτη φωτός (13,7 Mpc) από τη Γη. Ο γαλαξίας αλληλεπιδρά με ένα μικρότερο γαλαξία. Τον ανακάλυψε ο αστρονόμος Ουίλιαμ Χέρσελ (Frederick William Herschel) το 1790.

Το 2013 παρατηρήθηκε ένας υπερκαινοφανής στον γαλαξία, ο οποίος πήρε την ονομασία SN 2013dy.

## Αναφορές

## Εξωτερικοί σύνδεσμοι
* 

7250
Κατηγορία:Σπειροειδείς γαλαξίες
Κατηγορία:Σαύρα (αστερισμός)
68535
11980
NGC 16

Ο **[[Νέος Γενικός Κατάλογος|NGC]] 16** είναι φακοειδής γαλαξίας στον αστερισμό Πήγασο. Απέχει περίπου 145 εκατομμύρια έτη φωτός από το Ηλιακό Σύστημα και έχει διάμετρο της τάξεως των 80.000 ετών φωτός.
Πρόκειται για σχετικά απομονωμένο γαλαξία διότι το κοντινότερο αξιόλογο ουράνιο σώμα απέχει τουλάχιστον 20 εκατομμύρια έτη φωτός από αυτόν. Ο αστρονόμος Ουίλιαμ Χέρσελ (Frederick William Herschel) ανακάλυψε τον NGC 16 στις 8 Σεπτεμβρίου 1784.

## Παραπομπές


## Αναφορές

## Εξωτερικοί σύνδεσμοι
* 

0016
Κατηγορία:Φακοειδείς γαλαξίες
Κατηγορία:Πήγασος (αστερισμός)
00660
00080
+04-01-032
Ντρου Νέιμικ

Ο **Ντρου Νέιμικ**, γεννημένος στις 18 Φεβρουαρίου 1985 στο Μούσκεγκον του Μίσιγκαν, είναι Αμερικανός καλαθοσφαιριστής, ο οποίος αγωνιζόταν στην ομάδα του Άρη την σεζόν 2014-15.

## Καριέρα
Ο Νέιμικ ξεκίνησε να παίζει μπάσκετ στο λύκειο του βόρειου Μούσκεγκον και το 2003 ξεκίνησε την φοίτηση του στο κολέγιο του Μίσιγκαν Στέιτ. Στην πρώτη του χρονιά αγωνίστηκε σε 22 αγώνες, ενώ την δεύτερη χρονιά του απονεμήθηκε το βραβείο του σπουδαστή-αθλητή του κολεγίου. Η ομάδα του έφθασε στο φάιναλ-φορ του NCAA και τις δύο χρονιές, αλλά το 2005-06 ο Νέιμικ τραυματίστηκε στις αρχές της περιόδου χάνοντας το υπόλοιπο της χρονιάς, με αποτέλεσμα η αμερικάνικη ομοσπονδία να του δώσει έναν ακόμη χρόνο στο NCAA. Το 2006-07, αγωνίστηκε σε 35 αγώνες και πραγματοποίησε 55 κοψίματα, ρεκόρ που ήταν δεύτερο στην ιστορία του πανεπιστημίου, ενώ στους Big Ten ήταν τρίτος στα κοψίματα.

Μετά την αποφοίτηση του, ο Νέιμικ μεταγράφηκε στην πολωνική Κότβιτσα Κόλομπρτσεκ, με την οποία κέρδισε το κύπελλο Πολωνίας και αναδείχθηκε κορυφαίος αμυντικός της χρονιάς. Στην συνέχεια, υπέγραψε στην ισπανική Κάσερες Θιουδάδ ντε Μπαλοντσέστο, με την οποία κατέλαβε την έκτη θέση στην δεύτερη κατηγορία του ισπανικού πρωταθλήματος. Το καλοκαίρι του 2010, αγωνίστηκε στο NBA Summer League με την ομάδα των Ιντιάνα Πέισερς, οι οποίοι τον αντάλλαξαν με τους Λος Άντζελες Λέικερς.

Στις 24 Σεπτεμβρίου 2010, υπέγραψε στους Λέικερς, οι οποίοι τον απελευθέρωσαν μετά το προπονητικό καμπ, για να υπογράψει τελικά στους Μπέικερσφιλντ Τζαμ της NBA Development League.

Την επόμενη διετία, αγωνίστηκε στην Τσεχία και τη Νίμπουρκ, με την οποία κατέκτησε το νταμπλ και τις δύο χρονιές. Το 2014, έπαιξε για μικρά χρονικά διαστήματα στο Μεξικό και το Πουέρτο Ρίκο και το καλοκαίρι του 2014 μεταγράφηκε στον Άρη Θεσσαλονίκης, με τον οποίο κατέκτησε την τέταρτη θέση του ελληνικού πρωταθλήματος, αν και αντιμετώπισε συχνά προβλήματα τραυματισμού.

Το Νοέμβριο του 2015, υπέγραψε στην γερμανική Μπαϊρόιτ, διακόπτοντας την συνεργασία τους μόλις δύο μήνες αργότερα.

Συνέχισε στην Ιαπωνία με τις ομάδες των Λινγκ Τγκίτσι Μπρεξ και Αλβάρκ Τόκιο.

## Παραπομπές


## Πηγές
* NAYMICK, DREW - Welcome to EUROLEAGUE BASKETBALL
* Τι παίκτης είναι ο Drew Naymick ; » BASKETBALL ARIS 
* Andrew Naymick - Eurobasket

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπέικερσφιλντ Τζαμ
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές γερμανικών συλλόγων
Παραπολιτικά 90.1 FM

Ο **Παραπολιτικά 90.1 FM** είναι τοπικός ιδιωτικός ενημερωτικός ραδιοφωνικός σταθμός, ο οποίος ανήκει στον Γιάννη Κουρτάκη, που εκδίδει και την ομώνυμη πανελλαδική εφημερίδα.

## Ιστορία
Είναι διάδοχος του ραδιοφωνικού σταθμού του ΚΚΕ, 902 Αριστερά ο οποίος ανήκε στη *Ραδιοτηλεοπτική Α.Ε.* που είχε στην κατοχή του και το ομότιτλο κανάλι (μετέπειτα Epsilon TV, σήμερα Open Beyond).

Στις 31 Ιουλίου 2013 η ραδιοτηλεόραση του 902 πουλήθηκε στην *A-Orizon Media Ltd.* και το Σεπτέμβριο του ίδιου έτους, ο 902 Αριστερά μετονομάστηκε σε *E Radio* και μετατράπηκε σε μουσικό ραδιόφωνο με αποτέλεσμα να επιβληθεί από το ΕΣΡ αποκατάσταση της ενημερωτικής του άδειας.

Στις 31 Δεκεμβρίου, του ίδιου έτους, πέρασε στα χέρια του Γιάννη Κουρτάκη, έναντι του ποσού των 900.000 ευρώ. Στις 28 Απριλίου 2014, ο σταθμός πήρε το σημερινό του όνομα.

## Εμβέλεια
Ο σταθμός καθότι τοπικός δεν έχει πανελλαδική εμβέλεια, αλλά έχει δημιουργήσει μέχρι σήμερα δίκτυο συνεργαζόμενων ραδιοσταθμών στην Ελλάδα.

Για αρκετό διάστημα αναμεταδιδόταν και στη Θεσσαλονίκη, αρχικά μέσω του *Flash 99.4* (2014-2019) και αργότερα μέσω του *Radio North 98* (2019-2023), με τον τελευταίο σταθμό να έχει μη ενημερωτική (ψυχαγωγική) άδεια σύμφωνα με το ΕΣΡ, παραβαίνοντας την φυσιογνωμία του, αλλά και τα όρια αναμετάδοσης με τα Παραπολιτικά 90.1, οδηγώντας στη λύση της συνεργασίας από τις αρχές του 2023. Μετέπειτα, συνεργάστηκε προσωρινά με το *My Radio 104.6* μετατρέποντας τον σταθμό σε *My Radio 98*, ενώ από τον Ιούλιο του ίδιου έτους, συνεργάζεται με τον *Μελωδία 99.2* λειτουργώντας έως σήμερα ως *Μελωδία Θεσσαλονίκης 98*.

## Ιδιοκτησία
Ο σταθμός ανήκει στην εταιρεία περιορισμένης ευθύνης *Παρά 1 Εκδόσεις και Υπηρεσίες Διαδικτύου* μετά την πώλησή του στον Γιάννη Κουρτάκη. Η ίδια εταιρεία κατέχει από το 2025 και τον *Μελωδία Θεσσαλονίκης 98* παρότι ο σταθμός ήταν έμμεσα στον όμιλο από το 2019 ως *Radio North*, ενώ νωρίτερα το 2024 απέκτησε και τον (πρόσφατα αδειοδοτημένο) *Στυλ FM 104,9* μετονομάζοντας τον σε *Νότες 96*.

## Παραπομπές


## Εξωτερικοί σύνδεσμοι
*Επίσημη ιστοσελίδα των Παραπολιτικών FM

Κατηγορία:Ελληνικοί ραδιοφωνικοί σταθμοί
Nivolumab

Το **Nivolumab** είναι αναστολέας του σημείου ελέγχου του ανοσοποιητικού PD-1. Έχει αποδειχθεί ότι παρατείνει την επιβίωση σε ασθενείς με προχωρημένο, πλακώδη, μη μικροκυτταρικό καρκίνο του πνεύμονα που είχαν λάβει προηγούμενη θεραπεία.

## Παραπομπές


Κατηγορία:Αντινεοπλασματικά φάρμακα
Κατηγορία:Αντισώματα
NGC 1260

Ο **[[Νέος Γενικός Κατάλογος|NGC]] 1260** είναι σπειροειδής γαλαξίας στον αστερισμό του Περσέα. Απέχει περίπου 250 εκατομμύρια έτη φωτός και ανήκει στο σμήνος γαλαξιών του Περσέα. Αποτελεί ζεύγος γαλαξιών με τον κοντινό PGC 12230. Υπάρχουν ενδείξεις για την ύπαρξη ενός αχνού εξωτερικού σπειροειδή βραχίονα και μιας κεντρικής ράβδου. Στον πυρήνα είναι έντονη η παρουσία σκόνης και η εκπομπή Ηα, που συνδέονται με την γέννηση νέων αστέρων. Το 2006 καταγράφτηκε εκεί ο δεύτερος φωτεινότερος υπερκαινοφανής στο παρατηρήσιμο σύμπαν, ο SN 2006gy.

## Παραπομπές


## Αναφορές

## Εξωτερικοί σύνδεσμοι
* 

1260
Κατηγορία:Σπειροειδείς γαλαξίες
Κατηγορία:Περσεύς (αστερισμός)
12219
02634
NGC 1410

Ο **[[Νέος Γενικός Κατάλογος|NGC]] 1410** είναι ελλειπτικός γαλαξίας ο οποίος απέχει περίπου 300 εκατομμύρια έτη φωτός από το Ηλιακό Σύστημα και βρίσκεται στον αστερισμό Ταύρο. Αλληλεπιδρά με τον NGC 1409. Τον ανακάλυψε ο αστρονόμος Γουίλιαμ Πάρσονς (William Parsons) στις 17 Ιανουαρίου 1855.

## Παραπομπές


## Αναφορές

## Εξωτερικοί σύνδεσμοι
* 

1410
Κατηγορία:Ελλειπτικοί γαλαξίες
Κατηγορία:Ταύρος (αστερισμός)
13556
02821
Γιάννης Καραθανάσης

Ο **Γιάννης Καραθανάσης**, γεννημένος στη Θεσσαλονίκη στις 17 Φεβρουαρίου 1991, είναι Έλληνας διεθνής καλαθοσφαιριστής. Έχει ύψος 2,03 m και αγωνίζεται στη θέση του σμολ φόργουορντ, έχοντας παίξει με τις ομάδες του Πανελληνίου, της Καβάλας, του Άρη και των Τρικάλων.

## Καριέρα
Ο Καραθανάσης ξεκίνησε αγωνίζεται με τα τμήματα υποδομής του ΑΚΘ Αστέρια και συνέχισε στην ομάδα νέων του Ολυμπιακού το 2008, πριν δοθεί δανεικός στον Μαντουλίδη, ενώ συμμετείχε με την Εθνική Ελλάδος Εφήβων στο Ευρωμπάσκετ του 2008, όπου η ελληνική ομάδα κατέκτησε το χρυσό μετάλλιο νικώντας την αντίστοιχη λιθουανική με 57-50.

Την επόμενη χρονιά, κατέκτησε το ασημένιο μετάλλιο στο παγκόσμιο πρωτάθλημα της Νέας Ζηλανδίας, χάνοντας στον τελικό από τις Ηνωμένες Πολιτείες με 88-80. Το 2010, αγωνίστηκε με την ομάδα η οποία έχασε στον τελικό του πανευρωπαϊκό πρωταθλήματος νέων από τη Γαλλία με 73-62.

Το καλοκαίρι του 2010, ξεκίνησε την επαγγελματική του καριέρα υπογράφοντας ως δανεικός από τον Ολυμπιακό στον Πανελλήνιο, με τον οποίο κατέλαβε τη δωδέκατη θέση του ελληνικού πρωταθλήματος. Για την επόμενη τριετία, αγωνίστηκε στην Καβάλα, με την οποία έπαιξε στην Α1 Εθνική κατηγορία για δύο σεζόν και στην Α2 το 2013-14.

Τον Σεπτέμβριο του 2014, ο Καραθανάσης υπέγραψε στην ομάδα του Άρη, με τον οποίο κατέλαβε την τέταρτη θέση του ελληνικού πρωταθλήματος. Την επόμενη σεζόν, υπέγραψε στην ομάδα των Τρικάλων.

## Παραπομπές


## Πηγές
* KARATHANASIS, IOANNIS - Welcome to Eurocup
* FIBA Europe Profile
* ΚΑΡΑΘΑΝΑΣΗΣ Ιωάννης - Εσακε

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Αιόλου Τρικάλων
Κατηγορία:Σμολ φόργουορντ
Δαμιανός Δαλασσηνός

Ο **Δαμιανός Δαλασσηνός** ήταν βυζαντινός αξιωματούχος, το πρώτο γνωστό μέλος της αριστοκρατικής οικογένειας των Δαλασσηνών. Είναι γνωστός για τις υπηρεσίες του ως στρατιωτικός διοικητής (δούξ) της Αντιοχείας το 996-998. Αντιμετώπισε τους Φατιμίδες με κάποια επιτυχία, μέχρι που σκοτώθηκε στη Μάχη της Απάμειας στις 19 Ιουλίου 998.

## Βιογραφία
Τα πρώτα χρόνια της ζωής του είναι άγνωστα, εκτιμάται ότι έχει γεννηθεί περίπου το 940. Τίποτα δεν είναι γνωστό γι' αυτόν πριν το 995/6, όταν ο αυτοκράτορας Βασίλειος Β΄ τον διόρισε διοικητή της Αντιόχειας διαδεχόμενος τον Μιχαήλ Βούρτζη μετά την ήττα του τελευταίου στη Μάχη του Ορόντη τον Σεπτέμβριο του 994. Αυτή η θέση ήταν μία από τις πιο σημαντικές στρατιωτικές θέσεις στη Βυζαντινή Αυτοκρατορία, ως δούξ διέταξε τις δυνάμεις του ενάντια στο Χαλιφάτο των Φατιμιδών και των ημι-αυτόνομων μουσουλμανικών ηγεμόνων της Συρίας. Με την ιδιότητα αυτή, κατείχε το υψηλό τίτλο του είτε του πατρικίου (σύμφωνα με τον Ιωάννη Σκυλίτζη) ή του βέστη (σύμφωνα με τον Στέφανο των Ταρών).

Ο Δαλασσηνός κράτησε επιθετική στάση, το 996 οι δυνάμεις του επέδραμαν στα περίχωρα της Τρίπολης και της Άργκα, πολιόρκησε το Χαλέπι και βοήθησε την Ταρτούς, την οποία οι Βυζαντινοί είχαν καταλάβει το προηγούμενο έτος και την πολιορκούσαν οι Τουρκομάνοι, οι οποίοι μόλις έφτασε για βοήθεια ο Δαλασσηνός αποχώρησαν. Έκανε αλλεπάλληλες επιδρομές εναντίον της Τρίπολης το 997, παίρνοντας και πολλούς αιχμάλωτους. Επιτέθηκε επίσης τις πόλεις της Ραφανίγια, Awgh, και Αλ Λάκμα, καταλαμβάνοντας την τελευταία και μετέφερε μακριά τους κατοίκους της σε αιχμαλωσία.

Στις 19 Ιουλίου 998 σε μάχη στην Απάμεια, οι Βυζαντινοί ενώ νικούσαν, ο Κούρδος αξιωματικός των Φατιμίδων κατάφερε να σκοτώσει τον Δαλασσηνό, οπότε ο βυζαντινός στρατός κατέρρευσε και τράπηκε σε φυγή. Δύο από τους γιους του, που συνόδευαν τον Δαλασσηνό, μεταφέρθηκε αιχμάλωτος στο Κάιρο, όπου παρέμεινε για δέκα χρόνια, ενώ ο Στέφανος του Ταρών αναφέρει κάπως επιφυλακτικά ότι ένας από τους γιους του σκοτώθηκε.

## Οικογένεια
Ο Δαμιανός Δαλασσηνός είχαν τουλάχιστον τρεις γιους:
* Κωνσταντίνος Δαλασσηνός, δούκας της Αντιοχείας το 1025
* Θεοφύλακτος Δαλασσηνός, επίσης δούκας Αντιοχείας.
* Ρωμανός Δαλασσηνός, κατεπάνω της Ιβηρίας

## Παραπομπές


## Πηγές
* 
* 
* 
* 
* 
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί Πατρίκιοι
Κατηγορία:Βυζαντινοί δούκες
Δαμιανος
Κατηγορία:Βυζαντινοί του 10ου αιώνα
Κατηγορία:Βυζαντινοί νεκροί σε μάχη
Α1 Κατηγορία υδατοσφαίρισης ανδρών 2014-2015

To πρωτάθλημα Α1 πόλο ανδρών της περιόδου 2014-15, ήταν το 29ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Μετά την αποβολή του Νηρέα Λαμίας λόγω της συμπλήρωσης δύο μηδενισμών, η ένατη στη βαθμολογία ομάδα της Χίου παρέμεινε στην Α1 χωρίς να συμμετάσχει στους αγώνες πλέι άουτ. Πρωταθλητής αναδείχθηκε, για 3η συνεχόμενη χρονιά και 29η στην ιστορία του, ο Ολυμπιακός επικρατώντας με 3-0 νίκες του πρωτοεμφανιζόμενου σε τελικούς Παναθηναϊκού . Ο Πανιώνιος ακολούθησε το Νηρέα Λαμίας στην Α2 μετά το τέλος των αγώνων για τα πλέι άουτ.

## Βαθμολογία

*Ο Νηρέας Λαμίας συμπλήρωσε δύο μηδενισμούς την 21η αγωνιστική κι αποβλήθηκε από τη συνέχεια του πρωταθλήματος. Έχει και δύο ποινές αφαίρεσης τριών βαθμών (σύνολο -6).

### Αποτελέσματα

## Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

### Προημιτελικοί

### Ημιτελικοί

#### Θέσεις 5-6
Για τις θέσεις 5-6 έγινε ένας μονός αγώνας ανάμεσα σε ΠΑΟΚ και Υδραϊκό στην έδρα του πρώτου. Ο Υδραϊκός επικράτησε και κατέλαβε την πέμπτη θέση.

### Τελικοί

## Πλέι άουτ
Στα πλέι άουτ ήταν προγραμματισμένο να μετάσχουν οι τέσσερις τελευταίες ομάδες της βαθμολογίας, όμως μετά την αποχώρηση του Νηρέα Λαμίας η ομάδα της Χίου παρέμεινε χωρίς αγώνες στην κατηγορία. Αγώνες για την παραμονή έγιναν μόνο ανάμεσα σε Παλαιό Φάληρο και Πανιώνιο. Το Παλαιό Φάληρο επικράτησε με 2-0 νίκες και παρέμεινε στην κατηγορία. Στη συνέχεια έγινε ένας μονός αγώνας για τις θέσεις 9-10 ανάμεσα σε Χίο και Παλαιό Φάληρο, με τη Χίο να επικρατεί και να καταλαμβάνει την ένατη θέση.

## Τελική κατάταξη

## Παραπομπές


## Εξωτερικοί σύνδεσμοι
* Κολυμβητική Ομοσπονδία Ελλάδος
* Βαθμολογία Ιστότοπος waterpololive.gr
* Αποτελέσματα Ιστότοπος waterpololive.gr

2014 2015
Κατηγορία:Υδατοσφαίριση το 2014
Κατηγορία:Υδατοσφαίριση το 2015
Αντώνης Ασημακόπουλος

Ο **Αντώνης Ασημακόπουλος**, γεννημένος στην Αθήνα στις 24 Ιουλίου 1976, είναι Έλληνας καλαθοσφαιριστής. Έχει ύψος 2,04 m και αγωνίζεται στη θέση του πάουερ φόργουορντ στην ομάδα του Ιπποκράτη Κω.

## Καριέρα
Ο Ασημακόπουλος ξεκίνησε την καριέρα του από την ομάδα του Πανιωνίου το 1997. Την επόμενη χρονιά πήγε στην Δάφνη όπου κατέκτησε το πρωτάθλημα της Α2 εθνικής κατηγορίας. Το 1999 μεταπηδα στον Παπάγου όπου κάνει ρεκόρ καριέρας με 42 πόντους εναντίον του Κ. Α. Ο. Δ. Επόμενος σταθμός είναι η  Νήαρ Ηστ το 2000, όπου και παρέμεινε για δύο χρόνια. Το καλοκαίρι του 2001 κατακτά το ασημένιο μετάλλιο στους μεσογειακους αγώνες στην Τυνησία. Την επόμενη σεζόν, μεταγράφηκε στον Πανελλήνιο και την Α2 κατηγορία, με την αθηναϊκή ομάδα να καταλαμβάνει την τέταρτη θέση του πρωταθλήματος.

Το καλοκαίρι του 2003, μεταγράφηκε στην ομάδα του Ιωνικού Νέας Φιλαδέλφειας, κατατασσόμενος στην δωδέκατη θέση του ελληνικού πρωταθλήματος, πριν μεταγραφεί στον Άρη Θεσσαλονίκης.

Με τους "κίτρινους" αγωνίστηκε στον τελικό του κυπέλλου Ελλάδος του 2005, όπου ο Άρης ηττήθηκε με 72-68 από τον Παναθηναϊκό. Την επόμενη χρονιά, ο Άρης κατέλαβε την τρίτη θέση του ελληνικού πρωταθλήματος, νικώντας το Μαρούσι εκτός έδρας, ενώ ηττήθηκε στον τελικό του ULEB Cup από την Ντιναμό Μόσχας με 73-60.

Την σεζόν 2006-07 αγωνίστηκε με την Ολυμπιάδα Πατρών, με την οποία κατέλαβε την δέκατη θέση του πρωταθλήματος, πριν συνεχίσει την καριέρα του για πέντε χρόνια στον Κολοσσό Ρόδου όπου και κατέκτησε την τέταρτη θέση στο πρωτάθλημα. 

Το καλοκαίρι του 2012, επέστρεψε στον Άρη, σε μία περίοδο όπου οι "κίτρινοι" αντιμετώπιζαν σοβαρά οικονομικά προβλήματα και αγωνίζονταν μόνο με Έλληνες παίκτες, αλλά κατάφεραν να προκριθούν στον τελικό του κυπέλλου του 2014, οπου ηττήθηκαν από τον Παναθηναϊκό.

Το 2014, υπέγραψε στην ομάδα του Ιπποκράτη Κω, με την οποία αγωνίζεται στο πρωτάθλημα Γ' Εθνικής.

## Παραπομπές


## Πηγές
* 

* Eurocup Profile
* ΑΣΗΜΑΚΟΠΟΥΛΟΣ Αντώνης - Εσακε
* FIBA Profile

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Ιπποκράτη Κω
Κατηγορία:Καλαθοσφαιριστές Ανατόλια
Κατηγορία:Πάουερ φόργουορντ
Κύπελλο Κύπρου πετοσφαίρισης ανδρών 2006-07

Το **Κύπελλο Κύπρου 2006-07** ήταν η 33η έκδοση του Κυπέλλου Κύπρου (30η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορίας 2006-07. Νικητής ήταν ο Αθλητικός Σύλλογος Διόνυσος Στρουμπίου για 1η φορά στην ιστορία του.

## Α΄ φάση
Στην Α΄ φάση συμμετείχαν μόνο δύο ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Απόλλωνα Λεμεσού στη Λεμεσό.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 Απριλίου 2007.




### Τελικός
Στον τελικό προκρίθηκαν ο Διόνυσος και ο Παφιακός. Το παιχνίδι διεξήχθη στις 13 Απριλίου 2007 στο Κλειστό Απόλλωνα Λεμεσού στη Λεμεσό. Νικητής ήταν ο Διόνυσος με σκορ 3-2 σετ (21-25, 21-15, 25-16, 25-15, 15-7).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2006
Κατηγορία:Πετοσφαίριση το 2007